46 



mendo, adeo ut formam oblongam adipiscantur: quae porro, folliculis illis ab an- 

 gustia liberatis, extemplo in globosam rursus immutatur. Idem prorsus particu- 

 jjlis sanguinis humani pro eadem re nata evenisse saepenumero observavimus , 

 6. quemadmodum in Figura 6 Tabulae II sub litteris a, b exhibetur . 



Hic autem monere oportet folliculos hosce in ceterorum Molluscorum san- 

 guine pariter obtinere, quamvis numero pauciores. Quoniam vero eorum san- 

 guis est valde tenuis, lymphamque potius refert, ut supra innuimus, folliculi 

 praedicti cum minores, tum etiam longe exiliores esse videntur. 



Accidit vero frequentissime, ut hujusmodi folliculi haud omnino turgeant, 

 et acinos mali punici potius hinc inde depressos, quam vesicas subrotundas su- 



3. pradictas repraesentent; sicuti cernere est in Figura 3 Tabulae II. 



Id autem hac super re potissimum considerandum venit , quod scilicet prae- 

 dictorum folliculorum numerus, eorumque turgescentia, rationem certam ha- 

 bent ad animantium , ex quibus sanguis fuit emissus , sanitatis statum , atque vi- 

 res; quarum languescentiam coloris etiam in sanguine languor jugiter comitatur. 

 Revera namque repetitis observationibus edocemur sanguinem praedictorum ani- 

 malium longe minus copiosum , squallidum, ac pene flavescentem inveniri post- 

 quam animalia ipsa per aliquot dies vixerint extra aquam , omni prorsus cibo 

 destituta. Ad haec folliculi jam supra commemorati ita flaccidi conspiciuntur in 

 sanguine Arcae Glycimeridis, quae per integram hebdomadam extra aquam esu- 

 rierit, ut omnino vacui adpareant, ac eorum parietes penitus collabescentes pi- 



4 . lei formam ipsis tribuere videantur, quemadmodum in Figura 4 Tab. II conspice- 

 re licet. Sanguine demum post animalis obitum putredine correpto, folliculi jam 

 numero imminuti , ac leviores facti , in grumos coguntur aquae innatantes , et 

 ipsorum membranae pene dissolutae videntur. 



Ex his igitur necessario colligere oportet i.° singulas sanguinis particulas 

 fluido aliquo in naturali statu turgescere: 2. fluidum istud notabili elasticitate 

 esse donatum, quum folliculi ipso repleti facile comprimantur , eademque facili- 

 tate pristinam formam adipiscantur : 3.° sanguinis colorem ab eodem fluido pe- 

 nitus proficisci; ipso enim valde imminuto, sanguinis color omnino languescere 

 conspicitur: 4. demum fluidi hujusmodi copiam certam rationem habere ad vi- 

 tales animalium vires; siquidem viribus istis ferme labefactatis , folliculi, quibus 

 illud continebatur, prorsus flaccescere cernuntur. 



Quare haud a vero alienum putamus fluidum istud ab eo nullimode differre , 

 quod praestantissimus Crawford, respirationis ope, ab aere circumambiente in san- 

 guinem immitti existimavit ad animalem calorem universo corpori conciliandum . 



